INSET โผล่บิ๊กล็อต 200 ลบ. สูงกว่ากระดาน ยัน “ผู้บริหาร” กอดหุ้นแน่น
บิ๊กล็อต INSET โผล่ 29.40 ล้านหุ้น มูลค่ารวม 200 ลบ. ราคาเฉลี่ยหุ้นละ 6.80 บ. ซึ่งเป็นราคาสูงกว่ากระดานซื้อขาย โดยวันนี้ INSET ปิดตลาดที่ระดับ 6.75 บ. แหล่งข่าวยัน “ผู้บริหาร” กอดหุ้นแน่น
บิ๊กล็อต INSET โผล่ 29.40 ล้านหุ้น มูลค่ารวม 200 ลบ. ราคาเฉลี่ย 6.80 บ. ซึ่งเป็นราคาสูงกว่ากระดานซื้อขาย แหล่งข่าวยัน “ผู้บริหาร” กอดหุ้นแน่น
2 ก.พ. 2565

ผู้สื่อข่าวรายงานว่า วันนี้ (2 ก.พ.2565) มีรายการสรุปซื้อขายกระดานรายใหญ่ (Big lot) บริษัท อินฟราเซท จำกัด (มหาชน) หรือ INSET จำนวน 1 รายการ ปริมาณ 29,400,000 หุ้น มูลค่ารวม 199.92 ล้านบาท ราคาเฉลี่ย 6.80 บาทต่อหุ้น ซึ่งเป็นราคาสูงกว่ากระดาน 0.7%
โดยราคาหุ้น INSET ปิดตลาดวันนี้ 6.75 บาท ลบ 0.15 บาท หรือ 2.17% สูงสุดที่ 6.95 บาท ต่ำสุดที่ 6.65 บาท มูลค่าซื้อขาย 272.57 ล้านบาท
ทั้งนี้แหล่งข่าวจากตลาดทุน เปิดเผยว่า นายศักดิ์บวร พุกกะณะสุต กรรมการผู้จัดการ รวมถึงผู้บริหารของ INSET ยังคงถือหุ้นในสัดส่วนเท่าเดิม แต่อย่างไรก็ตามยังไม่ทราบว่าใครเป็นผู้ทำรายการบิ๊กล็อตจำนวนดังกล่าว มีเพียงกระแสข่าวว่าอาจเป็นผู้ถือหุ้นรายอื่นที่ไม่เกี่ยวข้องกับบริษัทฯ ได้ทำการขายหุ้นเพื่อทำกำไร
โครงสร้างผู้ถือหุ้นใหญ่ INSET
ที่มา : (ภาพรวมข้อมูลผู้ถือหุ้น ณ วันที่ 15/10/2564)